GALERIE FOTO Simona Halep a explicat de ce participarea la Jocurile Olimpice rămâne doar un vis
Simona Halep a clarificat situația actuală referitoare la posibila prezență în turneul olimpic de tenis de la Paris.
Simona Halep (32 de ani) a temperat din nou așteptările, în ce privește posibilitatea unei participări la Jocurile Olimpice de la Paris 2024.
Fostă campioană a turneului de la Roland Garros, atât în proba de junioare (2008), cât și în proba de senioare (2018), sportiva din Constanța a afirmat că și-ar dori mult să joace în Complexul Stade Roland Garros cu ocazia Olimpiadei de Vară, dar rămâne sceptică referitor la acest scenariu.
Simona Halep: "Nu am clasament și trebuie să fiu în primele 60 sau 70 ca să pot juca."
"Mi-aș dori foarte mult să mă calific, dar din ce am înțeles sunt șanse minime. La Paris se joacă Olimpiada, ar fi minunat, dar nu vreau să-mi fac speranțe prea mari.
Nu am clasament și trebuie să fiu în primele 60 sau 70 ca să pot juca," a spus Simona Halep, la sosirea în țară.
Simona Halep ar avea nevoie de 900-1000 de puncte WTA pentru a pătrunde în zona locurilor 60-70 WTA
Jocurile Olimpice de la Paris se vor desfășura în perioada 26 iulie - 11 august.
Turneul olimpic de tenis de la Tokyo a fost câștigat de elvețianca Belinda Bencic, iar la Rio de Janeiro s-a impus, surprinzător, Monica Puig din Puerto Rico.
Urmăriți SPORT.RO și pe Google News